पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ मध्यप्रदेश की सीमा में स्थित रामानुजनगर घाघरा बैरियर का करने के दौरान सविप्रा उपाध्यक्ष गुलाब कमरो ने स्थिति का जायजा लिया और बैरियर में कार्यरत कर्मचारियों बार्डर से आने-जाने वालों की जानकारी ली। वहीं सख्त निर्देश देते हुए कहा कि दूसरे राज्य से आवाजाही करने वालों की पूरी जानकारी लेने के बाद वहां के स्थानीय प्रशासन को दे, जिससे कॉन्ट्रेक्ट ट्रेसिंग में उन्हें सहयोग मिल सके। इस दौरान उन्होंने यहां काम करने वाले अधिकारी-कर्मचारियों को मजदूर दिवस पर सम्मानित भी किया।
गौरतलब है कि सामुदायिक स्वास्थ्य केंद्र जनकपुर में 10 बिस्तर के कोविड केयर सेंटर में कार्यरत अधिकारी-कर्मचारियों को मरीजों के बेहतर इलाज व बेहतर स्वास्थ्य सुविधा देने की बात कही। ग्रामीण क्षेत्रों में लगातार कोरोना संक्रमितों की संख्या बढ़ रही है, इसे ध्यान में रखते हुए यहां पोस्ट मैट्रिक आदिवासी कन्या छात्रावास में बनने वाले 10 बिस्तर के कोविड केयर सेंटर का भी निरीक्षण कर डॉक्टरों व प्रशासनिक अधिकारियों को छात्रावास में मरीजो के रहने व इलाज की सुविधाओं पर चर्चा की। उन्होंने कहा यहां भर्ती होने वाले संक्रमितों को हर प्रकार की सुविधा मिलनी चाहिए। कमी हो तो मुझे बताए उसे दूर किया जाएगा। कोविड केयर सेंटर के संचालन के लिए स्वास्थ विभाग ने सेटअप व ड्यूटी रोस्टर का आदेश जारी किया है।
विधायक ने मजदूर दिवस पर इन्हें किया सम्मानित
जनकपुर थाना परिसर में मजदूर दिवस पर प्रशासनिक अधिकारी एसडीएम आरपी चौहान, बीएमओ डाॅ. आरके रमन, डाॅ. इंद्रेश, डाॅ. प्रभाकर तिवारी, डाॅ. सुमीत गुप्ता, थाना प्रभारी विवेक खलखो, एसआईए अजयगढ़ बघेल, लक्ष्मी कश्यप समेत अन्य कर्मचारियों को साल श्रीफल देकर सम्मानित किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva mai_Deva zho_Hant eng_Latn